text: Lægehelikopter kaldt til trafikulykke
  11 maj 2013 kl. 10.47
  En lægehelikopter blev lørdag formiddag tilkaldt til en trafikulykke i Hejsager ved Haderslev. Et lille barn er fløjet til Odense Universitetshospital.
  To biler - en dansk og hollandsk - var lørdag impliceret i en alvorligt trafikulykke på hjørnet af Næsvej og Hejsagervej øst for Haderslev. To blev alvorligt kvæstet og fire andre kvæstet i mindre grad, oplyser Ritzau.
  Seks ambulancer og to lægebiler var tilkaldt, men også en lægehelikopter fra Tyskland blev tilkaldt, da det blev kendt, at et lille barn blødte fra øret. Helikopteren fløj barnet til Odense Universitetshospital.
  Ulykken opstod ifølge Ritzaus oplysninger, da føreren af den hollandske bil ikke overholdt sin vigepligt. Den danske bil havnede på langs i grøften, mens den udenlandske bil måtte have taget skæret af, da en kvinde klagede over nakkesmerter.
  